《貂裘换酒 寄梁冶湄，时擢延平守》
清代·徐釚

曾记西湖醉。恰清明、画桡箫管，满城桃李。小住为佳垂手别，越鸟燕云无际。

羞割肉、一官如寄。别后双鸿时见忆，奈君腰、久折伤流辈。

乘五马，便应喜。

鸥眠波冷衰荷醉。响渔叉、月明花港，儿童歌起。残碣菊香坟尚在，半阕凄凉何已。

真好事、惟吾与子。抛却杭州今已去，想勾留、一半烟和水。

闽州荔，又尝矣。

作者简介：徐釚（qiú ）（1636～1708）清代词人。字电发，号虹亭、鞠庄、拙存，晚号枫江渔父。吴江（今属江苏苏州）人。康熙十八年（1679）召试博学鸿词，授翰林院检讨，入史馆纂修明史。因忤权贵，二十五年归里后，东入浙闽，历江右，三至南粤，一至中州。游历所至与名流雅士相题咏。康熙皇帝南巡，两次赐御书，诏原官起用，不肯就。卒年七十三。